מכון אורות הירושלמי

מכון אורות הירושלמי הוא מכון מחקר תורני, העוסק במחקר התלמוד הירושלמי. המכון פועל להחזרתה של תורת ארץ ישראל לתודעה הציבורית על ידי לימוד תלמוד ירושלמי לאור משנתו של הרב קוק והרב גורן. "מכון אורות הירושלמי - תלמודה של ארץ ישראל" נוסד בקיץ תש"ס 2000 ביוזמה משותפת של הרב שאר ישוב כהן, רבה של חיפה וראש מוסדות אריאל, ששימש גם כנשיא המכון עד יום פטירתו, והרב (ד"ר) אברהם בל"ס, המשמש כראש המכון. המכון החל את פעולתו בבית אריאל בירושלים. בקיץ תשס"א 2001 עבר המכון לפעול ביישוב מבואות יריחו כהמשך לישיבת יריחו שבנשיאות הרב חנן פורת ובהנהלת נחי אייל. לאחר ארבע שנות פעילות, בתשס"ה 2005 חזר המכון לבית אריאל. באותה שנה זכה המכון למימון של משרד החינוך כמכון בעל חשיבות לאומית. בשנת תשע"א 2011 הקימו הרב אברהם בל"ס והרב חגי ניר עמותה בשם בשורת הארץ ע"ש יוסף, נפתלי ודבורה בלס אשר נתנה את הגב הכלכלי למכון. בשנה זו עבר המכון לפעול בהיכל שלמה שם הוא פועל עד היום. בשנת תשע"ז 2017 שינה המכון את שמו למכון אורות הירושלמי. משנת תשע"ז 2017 המכון הוכר רשמית כמכון מחקר ומתוקצב על ידי משרד התרבות. חזונו של המכון הוא להרחיב את לימוד התלמוד הירושלמי מתוך תפיסה כי לימוד תלמוד זה הוא המקור לציונות הדתית, וכי הוא יקדם חיים ציבורים תקינים בארץ ישראל. [דרושה הבהרה] מכון אורות הירושלמי פועל בכמה תחומים: הוצאה לאור של מסכתות תלמוד הירושלמי : המכון הוציא כשמונה מסכתות של התלמוד הירושלמי: מסכת ברכות(שני כרכים), מסכת תעניות, מסכת מועד קטן, מסכת שקלים, מסכת ראש השנה, מסכת מגילה, מסכת סוכה, מסכת חגיגה, ומסכת פאה. הפירוש הוא פירוש מדעי ומבוסס על כתב יד ליידן. ייחודה של הוצאת המכון היא בכך שהיא מתבססת על הקבלות בין התלמוד הירושלמי למדרשים ארץ ישראלים (מדרשי רבה), וכן בסוף בכך שכל סוגיה מובאת הסוגיה המקבילה בתלמוד הבבלי. בנוסף, בהוצאה זו התלמוד הירושלמי מתפרש כפשוטו ולא בהכרח בהתייחס לתלמוד הבבלי, זאת בשונה מפרשני התלמוד הירושלמי "פני משה" ו"קרבן העדה". הוצאה לאור של פרסומים בנושא מחשבת ישראל: מחקר השוואתי בין התלמוד הבבלי לירושלמי במסכתות ראש השנה, תעניות ומגילה, על סדר פרשות השבוע ודגשים חינוכיים כפי שהם מופיעים בתלמוד הירושלמי ונושאים אקטואליים בראי התלמוד הירושלמי. הוצאה לאור של פרסומים שוטפים: "צוהר", "התלמוד הירושלמי כמקור לציונות הדתית", "שו"ת הירושלמי", "מאורות הירושלמי", וכן ערכת דפי מקורות למרצים. פעילויות תרבות לקהל הרחב: המכון מקיים שבתות עיון המשלבות הרצאות בנושאים מגוונים העולים מן התלמוד הירושלמי. תחרות כתיבה והענקת "פרס היצירה הירושלמי": המכון עורך תחרות חיבור יצירות תורניות על התלמוד הירושלמי בין ישיבות ומדרשות שונות, כולל מדרשות לבנות. בשנת תשע"ט 2019 המכון פרסם חוברת "יצירות ארץ ישראליות" המאגדת את החיבורים המצטיינים. מכון אורות הירושלמי, ברשת החברתית פייסבוק מידע על מכון אורות הירושלמי בקטלוג הספרייה הלאומית מכון אורות הירושלמי סרט תדמית ריאיון עם הרב ד"ר אברהם בלס: "התלמוד הירושלמי פורץ דרך ביצירת חברת מופת בישראל" מקומו של הירושלמי בהלכה, התלמוד הירושלמי כתלמודה של ארץ-ישראל גם בפסיקת ההלכה, הרה"ג שאר ישוב כהן זצ"ל חשוון התשס"ה משה אופנהיים, ירושלמי לעם, באתר ערוץ 7, 2 בספטמבר 2004 מתוך: האיש על העדה: סיפור חייו ופועלו של הרב אליהו יוסף שאר-ישוב כהן תורת ארץ ישראל: החזרה אל התלמוד הירושלמי דוגמה לפעילות המכון: תוכנית שבת עיון בשנת 2013 ריאיון עם הרב ד"ר אברהם בלס: "התלמוד הירושלמי פורץ דרך ביצירת חברת מופת בישראל", באתר זווית אחרת, ‏2018-04-05 בוך, יהושע בן משה. בוך, יהושע בן משה. האס, ראובן יוסף, 1957-. האס, ראובן יוסף, 1957-. מכון הירושלמי - תלמודה של ארץ ישראל (ירושלים) מכון הירושלמי - תלמודה של ארץ ישראל (ירושלים) ישיבת יריחו ישיבת יריחו, תלמוד ירושלמי - מסכת תעניות., ירושלים, תשס"ד, עמ' 11-13 אברהם הכהן בל"ס, אורות הירושלמי ראש השנה, ירושלים, תש"ע, עמ' 144-145 מכוני מחקר תורניים, באתר GOV.IL הפריט בקטלוג הספרייה הלאומית HebrewBooks.org Sefer Detail: תלמוד ירושלמי מסכת ברכות כרך א - ע"פ אור לישרים -- בוך, יהושע, באתר www.hebrewbooks.org הפריט בקטלוג הספרייה הלאומית הפריט בקטלוג הספרייה הלאומית הפריט בקטלוג הספרייה הלאומית HebrewBooks.org Sefer Detail: תלמוד ירושלמי מסכת שקלים - ע"פ אור לישרים -- בוך, יהושע, באתר www.hebrewbooks.org הפריט בקטלוג הספרייה הלאומית בוך יהושע, פירוש אור לישרים למסכת ראש השנה, באתר HebrewBooks, ‏12.12.2021 הפריט בקטלוג הספרייה הלאומית הפריט בקטלוג הספרייה הלאומית הפריט בקטלוג הספרייה הלאומית הפריט בקטלוג הספרייה הלאומית כל המסכתות כלולות במאגר המידע אוצר החכמה (בתשלום) הפריט בקטלוג הספרייה הלאומית הפריט בקטלוג הספרייה הלאומית הפריט בקטלוג הספרייה הלאומית הפריט בקטלוג הספרייה הלאומית הפריט בקטלוג הספרייה הלאומית הפריט בקטלוג הספרייה הלאומית